D Iiwohner send  galloromanisch-alemannischi Mischlinge, wo ne hochalemmanische Dialäkt redet. E de letschte hondert Johr send vele Lüüt us andere Ländere iigwanderet. Die erschti Iiwandererwälle esch us Italie, Spanie, Dütschland, Öschtriich, Frankriich ond Griecheland cho. Das esch bes öppe 1970 gsi. Derzue send Flüchtlinge vom Tibet, us Ungarn ond de Tschechoslowakei cho. Syt 1980 chömed d Iiwanderer vor allem us em früechere Jugoslawie, us de Türkei, us Sri Lanka (Tamile) ond us Portugal. Ändi 2005 hett de Kanton 356'309 Iiwohner gha. Vo dene hend 54'729 Mönsche kei Schwiizer Pass gha. Das send 15,4% vo allne Bewohner.